
22-TA-1503: Rīkojuma projekts (Vispārīgais)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
 Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu Ārlietu ministrijai 105 333 euro apmērā, lai nodrošinātu izdevumu segšanu valsts akciju sabiedrībai “Valsts nekustamie īpašumi” par izbūvēto ceļu Ezermalas ielā 34E, Rīgā.
 
	Iebildums (FM - 05.04.2024.)
Ministru kabineta 2021.gada 7.septembra noteikumu Nr. 606 “Ministru kabineta kārtības rullis” 33.punkts nosaka, ka katram projektam, kas tiek sagatavots, pamatojoties uz uzdevumu vai pēc iestādes iniciatīvas, TAP portālā izveido tiesību akta lietu un tajā iekļauj katram projekta veidam un obligāti sagatavojamās informācijas komplektam atbilstošu informāciju – anotāciju, atzinumus, izziņu par atzinumos izteiktajiem iebildumiem un priekšlikumiem un citus dokumentus un informāciju, kas apliecina projektā regulējamo tiesisko attiecību likumību (piemēram, īpašuma tiesības apliecinoši dokumenti), bez kuru esības nav iespējams pieņemt lēmumu pēc būtības.
Ņemot vērā minēto, lūdzam rīkojuma projektam pievienot izdruku no Nekustamā īpašuma valsts kadastra informācijas sistēmas datiem par izbūvēto pievedceļu,  izdruku no telpiskajiem datiem, kā arī Zemesgrāmatas nodalījuma Nr. 100000533034 izdruku, lai atzinumu sniedzēji var gūt apliecinājumu par projektā regulējamo tiesisko attiecību likumību.
Piedāvātā redakcija
-
	Ņemts vērā
Rīkojuma projektam pievienotas izdrukas no Nekustamā īpašuma valsts kadastra informācijas sistēmas datiem par izbūvēto pievedceļu,  izdrukas no telpiskajiem datiem, kā arī Zemesgrāmatas nodalījuma Nr. 100000533034 izdruka.
	 Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu Ārlietu ministrijai 105 333 euro apmērā, lai nodrošinātu izdevumu segšanu valsts akciju sabiedrībai “Valsts nekustamie īpašumi” par  būves (būves kadastra apzīmējums 01000840336001) - "pievedceļš no Ezermalas ielas uz zemes gabalu ar kadastra Nr.0100 084 2030" - Ezermalas ielā 34E, Rīgā, izbūvi.
 

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 05.04.2024.)
Atbilstoši Ministru kabineta 2015. gada 9. septembra rīkojuma Nr. 503 “Par nekustamā īpašuma Ezermalas ielā 34F, Rīgā, atsavināšanu” 3.punktā paredzētajai rīcībai – izbūvētais ceļš ir nododams īpašnieka īpašumā.

Savukārt, Nekustamā īpašuma valsts kadastra informācijas sistēmā ir reģistrēta būve (būves kadastra apzīmējums 01000840336001) -“ Pievedceļš no Ezermalas ielas uz zemes gabalu ar kadastra Nr.0100 084 2030”, kas atrodas Ārlietu ministrijas valdījumā.
Pievedceļš ir saistīts ar vairākām zemes vienībām:  1) zemes vienību ar kadastra apzīmējumu 01000840336 - Ezermalas ielā 34E, Rīgā; 2) zemes vienību ar kadastra apzīmējums 01000840489 – Ezermalas ielā 34, Rīgā; 3) zemes vienību ar kadastra apzīmējumu 01000849003 - Rīgā; 4) zemes vienību ar kadastra apzīmējumu 01000840321- Rīgā; 5) zemes vienību ar kadastra apzīmējumu 01000840320 - Ezermalas ielā 34D, Rīgā.

Tiesiskās skaidrības nodrošināšanai, aicinām papildināt anotāciju ar informāciju no Nekustamā īpašuma valsts kadastra informācijas sistēmas attiecībā uz izbūvēto ceļu, kā arī sniegt informāciju par rīcību ar pievedceļu, ņemot vērā Ministru kabineta 2015. gada 9. septembra rīkojuma Nr. 503 “Par nekustamā īpašuma Ezermalas ielā 34F, Rīgā, atsavināšanu” 3.punktu.
Piedāvātā redakcija
-
	Ņemts vērā
Papildināta anotācija ar tālāko rīcību ar pievedceļu.
Ministrija saskaņā ar Līguma 3.4.3. punktu plāno nodot īpašniekam bez atlīdzības izbūvēto ceļu īpašumā un saskaņā ar Līguma 3.7. punktu Īpašnieks plāno veikt nepieciešamās darbības, lai normatīvajos aktos noteiktajā kārtībā par atlīdzību iegūtu Ministrijas īpašumā esošo 436/835 domājamo daļu no nekustamā īpašuma  Ezermalas ielā 34E, Rīgā (kadastra Nr. 0100 084 0360) lietošanas tiesības vai ierosinātu to atsavināšanu.   
	1.3. Pašreizējā situācija, problēmas un risinājumi

	3.
	Rīkojuma projekts
 Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu Ārlietu ministrijai 105 333 euro apmērā, lai nodrošinātu izdevumu segšanu valsts akciju sabiedrībai “Valsts nekustamie īpašumi” par izbūvēto ceļu Ezermalas ielā 34E, Rīgā.
 
	Priekšlikums (FM - 05.04.2024.)
 Saskaņā ar Nekustamā īpašuma valsts kadastra informācijas sistēmas datiem  uz zemes vienības Ezermalas ielā 34E, Rīgā, izbūvētajam ceļam ir  piešķirts būves kadastra apzīmējums (būves (būves kadastra apzīmējums 01000840336001)  un piešķirts nosaukums "pievedceļš no Ezermalas ielas uz zemes gabalu ar kadastra Nr.0100 084 2030".

Tiesiskās skaidrības labad, aicinām rīkojuma tekstu izteikt šādā redakcijā:

Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu Ārlietu ministrijai 105 333 euro apmērā, lai nodrošinātu izdevumu segšanu valsts akciju sabiedrībai “Valsts nekustamie īpašumi” par  būves (būves kadastra apzīmējums 01000840336001) - "pievedceļš no Ezermalas ielas uz zemes gabalu ar kadastra Nr.0100 084 2030" - Ezermalas ielā 34E, Rīgā, izbūvi.
Piedāvātā redakcija
-
	Ņemts vērā
-
	 Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu Ārlietu ministrijai 105 333 euro apmērā, lai nodrošinātu izdevumu segšanu valsts akciju sabiedrībai “Valsts nekustamie īpašumi” par  būves (būves kadastra apzīmējums 01000840336001) - "pievedceļš no Ezermalas ielas uz zemes gabalu ar kadastra Nr.0100 084 2030" - Ezermalas ielā 34E, Rīgā, izbūvi.
 

	4.
	Anotācija (ex-ante)
1.2. Mērķis
	Priekšlikums (FM - 05.04.2024.)
Mērķa aprakstā ir norādīts, ka rīkojuma projekta mērķis ir kompensēt valsts akciju sabiedrībai “Valsts nekustamie īpašumi” (turpmāk – VNĪ) ar pievadceļa Ezermalas ielā 34F, Rīgā izbūvi saistītos izdevumus. 
Savukārt, turpmāk anotācijas tekstā, kā arī rīkojuma projektā noteikts, ka pievadceļš ir izbūvēts uz zemes gabala Ezermalas ielā 34E, Rīgā.
Lūgums precizēt informāciju.
Piedāvātā redakcija
-
	Ņemts vērā
Precizēta adrese - Ezermalas ielā 34E, Rīgā
	1.2. Mērķis

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 14.05.2024.)
Anotācijā norādīts, ka: "saskaņā ar Līgumu uz Ārlietu ministrijas vārda tika reģistrēts nekustamais īpašums Ezermalas ielā 34F (kadastra numurs 0100 084 0343) un uz fiziskas personas vārda 398/835 daļas no nekustamā īpašuma Ezermala ielā 34E (kadastra numurs 0100 084 0360)."
Vēršam uzmanību, ka atbilstoši pievienotajai zemesgrāmatas apliecībai, uz fiziskas personas vārda ir reģistrētas 399/835 domājamās daļas no nekustamā īpašuma Ezermalas ielā 34E (kadastra numurs 0100 084 0360).  Ņemot vērā minēto, aicinām atbilstoši precizēt anotāciju.
 
Piedāvātā redakcija
-
	Ņemts vērā
Precizēta anotācija.
	1.3. Pašreizējā situācija, problēmas un risinājumi

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 05.04.2024.)
Lūdzam anotācijas 3.sadaļas punktā “Cita informācija” norādīt, ka izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 05.04.2024.)
Lūdzam ar būvniecību saistīto izdevumu aprēķinus no anotācijas 1.3.sadaļas punkta  “Problēmas apraksts” pārcelt uz anotācijas 3. sadaļas 6.2. apakšpunktu “detalizēts izdevumu aprēķins”.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem



